Colosseum i Roma, bygget ca. 70–80 e.Kr.
Amfiteateret i Arles, Frankrike, som fortsatt er i bruk for tyrefekting, teaterdrama og sommerkonserter.
**Amfiteater** (fra gresk: *amphitheatron*; *amfi* og *theatron*, «teater på begge sider»; latin: *amphitheatrum*) er en åpen, ellipseformet bygning med en arena i midten og tilskuerplasser (tribuner) i trappetrinn oppover på begge sider av, eller helt rundt, en sentral scene. Scenen var alltid plassert på det laveste punktet og ble benyttet for underholdning, framføringer og sport. Amfiteatrene var særskilte for gresk og romersk arkitektur.

Begrepet er avledet fra antikkens greske ἀμφιθέατρον, *amphitheatron*, sammensatt av ἀμφί, *amphi*, i betydningen «på begge sider» eller «rundt» og θέατρον, *théātron*, i betydningen «sted for visning». Sistnevnte har gitt det norske ordet teater.

Antikkens romerske amfiteatre var ovale eller sirkulære i planet og med sitteplasser som gikk rundt i trappetrinn den sentrale framføringsarenaen, omtrent som en moderne stadium. Det står i kontrast til både antikkens greske og romerske teatre som ble bygget i en halvsirkel med sitteplasser på den ene siden av scenen. Romerske amfiteatre i antikken var betydelige offentlige hendelser som ble brukt for å vise fram gladiatorkamper, kappløp med hestetrukne stridsvogner, jakt på ville dyr, og henrettelser. Rundt 230 romerske amfiteatre ble bygget rundt om i Romerriket. Deres vanlige form, funksjoner og navn adskiller dem fra romerske teatre, som var mer eller mindre formet som en halvsirkel, som eksempelvis det romerske teateret i Bosra i sørlige Syria.

Teatrene var helst åpne (uten tak) friluftsbygg, gjerne kringsatt av dekorerte vegger av stein. Det mest kjente amfiteatret er trolig Colosseum i Roma, som rommet omkring 50 000 tilskuere.

Referanser
----------

1. ↑  Tournier, Michel (1996): *Le coq de bruyère*, W. D. Redfern, Fairleigh Dickinson Univ Press, s. 69
2. 1 2   «amfiteater», *Bokmålsordboka*
3. ↑   «amphitheater (n.)», *Online Etymology Dictionary*
4. ↑  «amphitheatre» Arkivert 2. oktober 2018 hos Wayback Machine. *Oxford Dictionaries*. Oxford University Press. 2014
5. ↑  ἀμφιθέατρον, Liddell, Henry George; Scott, Robert: *An Intermediate Greek-English Lexicon*, hos *Peseus*
6. ↑  ἀμφί, Liddell, Henry George; Scott, Robert: *An Intermediate Greek-English Lexicon*, hos *Peseus*
7. ↑  θέατρον, Liddell, Henry George; Scott, Robert: *An Intermediate Greek-English Lexicon*, hos *Peseus*
8. ↑   Hoad, T.F. (1996): *The Concise Oxford Dictionary of English Etymology*. Oxford University Press. ISBN 0-19-283098-8, s. 14, 489.
9. ↑  theater (n.), *Online Etymology Dictionary*
10. ↑  Segal, Arthur (1995): *Theatres in Roman Palestine and Provincia Arabia*, Leiden; New York: E.J. Brill. ISBN 9789004101456, s. 53

Litteratur
----------

* Ahlstrand, Jan Torsten (1976): *Arkitekturtermer*. Lund: Studentlitteratur, ISBN 91-44-02852-0

Eksterne lenker
---------------

* (en) Amphitheatres – kategori av bilder, video eller lyd på Commons Rediger på Wikidata

* (en) Amphitheatre – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Gyldendals Teaterleksikon **·** Encyclopædia Britannica **·** World History Encyclopedia **·** Brockhaus Enzyklopädie **·** Encyclopædia Universalis **·** Nationalencyklopedin **·** GND **·** LCCN **·** NKC **·** BNE
 |